Document ID: 32014R0851

REGOLAMENT TAL-KUNSILL (UE) Nru 851/2014
tat-23 ta' Lulju 2014
li jemenda r-Regolament (KE) Nru 2866/98 dwar ir-rata tal-kambju għall-euro għal-Litwanja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 140(3) tiegħu,
Wara li kkunsidra l-proposta mill-Kummissjoni Ewropea,
Wara li kkunsidra l-opinjoni tal-Bank Ċentrali Ewropew,
Billi:
(1)
Ir-Regolament tal-Kunsill (KE) Nru 2866/98 tal-31 ta' Diċembru 1998 dwar ir-rati tal-kambju bejn l-euro u l-muniti tal-Istati Membri li jadottaw l-euro (1) jiddetermina dawk ir-rati tal-kambju mill-1 ta' Jannar 1999.
(2)
Skont l-Artikolu 4 tal-Att ta' Adeżjoni tal-2003, il-Litwanja hija Stat Membru b'deroga kif definit fl-Artikolu 139(1) tat-Trattat dwar il-Funzjonament tal-Unjoni Ewropea.
(3)
Skont id-Deċiżjoni tal-Kunsill 2014/509/UE tat-23 ta' Lulju 2014 dwar l-adozzjoni mil-Litwanja tal-euro fl-1 ta' Jannar 2015 (2), il-Litwanja tissodisfa l-kondizzjonijiet meħtieġa għall-adozzjoni tal-euro u d-deroga tal-Litwanja hija abrogata mill-1 ta' Jannar 2015.
(4)
L-introduzzjoni tal-euro fil-Litwanja teħtieġ l-adozzjoni tar-rata ta' konverżjoni bejn l-euro u l-litas Litwan. Din ir-rata ta' konverżjoni għandha tkun iffissata għal 3,45280 litas għal kull 1 euro, li tikkorrispondi għar-rata ċentrali preżenti tal-litas fil-mekkaniżmu tar-rata tal-kambju (ERM II).
(5)
Ir-Regolament (KE) Nru 2866/98 għandu għalhekk jiġi emendat kif meħtieġ,
ADOTTA DAN IR-REGOLAMENT:
Artikolu 1
Fl-Artikolu 1 tar-Regolament (KE) Nru 2866/98, għandu jiddaħħal dan li ġej bejn ir-rati ta' konverżjoni applikabbli għal-lats Latvjan u l-frank tal-Lussemburgu:
“= 3,45280 litas Litwani”.
Artikolu 2
Dan ir-Regolament għandu jidħol fis-seħħ fl-1 ta' Jannar 2015.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-23 ta' Lulju 2014.

Labels: 2
18